Boris (yhtye)

Boris (ボリス) on vuonna 1992 perustettu japanilainen kokeellista rock- ja metallimusiikkia esittävä yhtye. Yhtyeen laaja diskografia sisältää tuotoksia aina ambientista energiseen hard rockiin. Yhtyeen musiikillisia vaikuttajia ovat muun muassa Sleep, Nick Cave, Nick Drake, Venom ja Melvins.Inflooenz: Yhtyeen musiikilliset vaikuttajat ==Historia== Yhtye sai nimensä Melvinsin Bullhead -albumilla olevan "Boris" kappaleen mukaan. Vuonna 1992 kitaristi Wata, basisti Takeshi, laulaja Atsuo ja rumpali Nagata perustivat yhtyeen. Nagata lähti yhtyeestä vuonna 1996, jonka jälkeen yhtye on toiminut triona laulaja Atsuon toimiessa myös yhtyeen rumpalina. Yhtye on tunnettu siitä, että se vaihtelee säännöllisesti musiikkityylejä eri albumeilla ja se on soittanut muun muassa psykedeelistä rockia, punkia, doom-metallia, droneja, popia, shoegazeä ja ambientia. Yhtye tunnetaan drone doomin pioneerina ja kehittäjänä Earthin ohella. Debyyttialbumi Absolutego (1996) ja etenkin sitä seurannut Amplifier Worship ovat alan klassikoita (1998). Tämän jälkeen albumilla Flood siirryttiin pehmeämpiin maisemiin ja oltiin lähempänä ambientia. Albumit Heavy Rocks ja Akuma no Uta lähentelivät stoner rockia. Näitä seurasivat ambient- vaikutteiset albumit Boris at Last: -Feedbacker- ja The Thing Which Solomon Overlooked. Vuonna 2005 Boris julkaisi kolme albumia: drone doomia edustaneen Dronevilin, soundtrackin elokuvaan Mabuta no Ura sekä Pinkin, joka on kenties kokeellisin levy yhtyeen historiassa. Se yhdisti samalle albumille raskaan ja säröisen stoner/doom metalin muun muassa hard rockin, punkin, ambientin ja noisen elementeillä. Pink yhdisti tavallaan koko yhtyeen uran yhdelle levylle. Samana vuonna ilmestyi vielä livealbumi Archive. Vuonna 2006 tehtiin kaksi jatko-osaa albumille The Thing Which Solomon Overlooked ja Vein, josta julkaistiin sekä hardcore- että noiseversio. Vuoden 2008 Smile, joka siirtyi lähemmäksi psykedeelistä rockia. Vuonna 2011 ilmestynyt New Album on yhdistelmä shoegazenia ja poppia. Samana vuonna toukukuussa yhtye julkaisi vielä kaksi levyä Attention Please ja Heavy Rocks. Ensiksi mainittu keskittyy tunnelmaltaan dream-poppiin ja jälkimmäinen on paluu doom-ilmaisuun. Myös levyllä Präparat (2013) on metallisia tunnelmia vaikkei se ole puhtaasti metallilevy. Sueraavana vuonna julkaistu Noise on grunge -sävytteinen, samana vuonna yhtye julkaisi vielä levyt The Thing Which Solomon Overlooked Extra ja Archive Volume Two: Drumless Shows. Myös vuonna 2015 tuli kolme uutta julkaisua. Warpath, Asia ja Urban Dance. Näiden jälkeen yhtye teki seuraavan levyn vasta vuonna 2017, albumi Dear on kunnianosoitus yhtyeen faneille. Yhtye ilmoitti toukokuussa 2019 olevansa julkaisemassa uutta studioalbumia kesän lopussa. Uusi albumi “LφVE & EVφL” on tarkoitus julkaista elokuussa muusikko Jack Whiten levy-yhtiön Third Man Recordsin kautta. Boris on tehnyt yhteistyötä myös muiden artistien kanssa. Tunnetuin tällaisista albumeista lienee vuonna 2006 Sunn O))):n kanssa tehty Altar. Maanmiehensä, noise-artisti Merzbowin kanssa he ovat tehneet yhdessä viisi julkaisua, ja kuudennen albumin Mellow Peak pitäisi ilmestyä vielä vuoden 2008 puolella. Muut yhteistyöartistit ovat Michio Kurihara ja Keiji Haino, joiden molempien kanssa Boris on julkaissut yhden levyn.William York: Boris - biografia & historia AllMusic Suomessa Boris on esiintynyt Tavastia-klubilla toukokuussa 2008.Mikaela Remes: Boris - Tavastia, Helsinki 2.5.2008 - Keikkaraportti Jameworld (21.6.2008) Marraskuussa 2011 yhtye soitti Tavastialla erikoiskonsertin, jossa se soitti levyn Pink kokonaisuudessaan. 25-vuotisjuhlakiertueella Boris esiintyi Helsingin Nosturissa perjantaina 25. elokuuta 2017. ==Yhtyeen jäsenet== ===Nykyiset jäsenet=== *Atsuo - laulu 1992-1998, rummut 1996- *Wata - kitara, koskettimet, laulu albumilla Rainbow *Takeshi – basso, kitara, laulu *Michio Kurihara kiertuekitaristi 2007- ===Entiset jäsenet=== *Nagata - rummut 1992-1996 ==Diskografia== Näiden lisäksi Boris on julkaissut myös useita splitejä ja singlejä. ===Täyspitkät albumit=== *Absolutego (1996) *Amplifier Worship (1998) *Flood (2000) *Heavy Rocks (2002) *Akuma no Uta (2003) *Boris at Last: -Feedbacker- (2003) *The Thing Which Solomon Overlooked (2004) *Dronevil (2005) *Soundtrack from Film "Mabuta no Ura" (2005) *Pink (2005) *Archive (Live (2005) *The Thing Which Solomon Overlooked 2 (2006) *The Thing Which Solomon Overlooked 3 (2006) *Vein (2006) *Smile (2008) *New Album (2011) *Heavy Rocks (2011) *Attention Please (2011) *Präparat (2013) *Noise (2014) *Urban Dance (2015) *Warpath (2015) *Asia (2015) *Dear (2017) *LφVE & EVφL (2019) *1985 (2019) *NO (2020) *W (2022) *Heavy Rocks (2022) ===Uudelleenjulkaisut=== *Absolutego+ CD (2001) *Amplifier Worship (2001) *Akuma no Uta (2003) *Dronevil - Final (2006) *Pink (2006) *Feedbacker (2009) *Absolutego+ LP (2010) *Amplifier Worship LP (2010) ===Merzbowin kanssa=== *Megatone (2002) *04092001 (2004) *Sun Baked Snow Cave (2005) *Walrus/Groon EP (2007) *Rock Dream (2007) *Klatter (2011) ===Muut yhteistyössä tehdyt albumit=== *Black: Implication Flooding Keiji Hainon kanssa (1998) *Altar Sunn O))):n kanssa (2006) *Rainbow Michio Kuriharan kanssa (2006) *Cloud Chamber Michio Kuriharan kanssa (2008) *BXI Ian Astburyn kanssa (2010) == Lähteet == Luokka:Sludge metal -yhtyeet Luokka:Japanilaiset doom metal -yhtyeet Luokka:Japanilaiset rockyhtyeet Luokka:Stoner rock -yhtyeet